Γλωσσικές πολιτικές στην εκμάθηση ξένης γλώσσας στην Ευρώπη. Συγκριτική έρευνα μεταξύ Γαλλίας και Ελλάδας.
Creators: name: Ξεσφίγγη, Βασιλική Πρόδρομου
Publisher: name: Aristotle University of Thessaloniki
Year: 2015
Subjects: Γλωσσικές πολιτικές
Ξένη γλώσσα
Ευρώπη
Language policy
Foreign language
Europe

description: Οι τεράστιες κοινωνικό-πολιτικές και οικονομικές αλλαγές που σηματοδότησαν τον 20ό αιώνα, καθώς και η εξαιρετική ανάπτυξη της τεχνολογίας έχουν ορίσει ένα πλαίσιο εντός του οποίου η συνύπαρξη ανθρώπων από διαφορετικά πολιτισμικά και γλωσσικά περιβάλλοντα αποτελεί πλέον μία φυσική συνθήκη. Οι γλώσσες βρίσκονται στον πυρήνα του ευρωπαϊκού οράματος: αντικατοπτρίζουν τις διάφορες πολιτισμικές μας παραδόσεις και παράλληλα, παρέχουν ένα μέσο για την κατανόησή τους. Στον τομέα της εκπαίδευσης, οι ξένες γλώσσες είναι τα γνωστικά αντικείμενα μέσω των οποίων οι νέοι γνωρίζουν άλλους πολιτισμούς, αλλά και αναπτύσσουν βασικές δεξιότητες απαραίτητες για την κινητικότητα και τη συνύπαρξη, στο πλαίσιο της σύγχρονης πολυπολιτισμικότητας. Έτσι, η Ευρωπαϊκή Επιτροπή έχει αναλάβει εδώ και πολλά χρόνια τη δέσμευση για την προώθηση της εκμάθησης γλωσσών και της γλωσσικής πολυμορφίας. Σκοπός της παρούσας διπλωματικής εργασίας με θέμα: «Γλωσσικές πολιτικές στην εκμάθηση ξένης γλώσσας στην Ευρώπη. Συγκριτική έρευνα μεταξύ Ελλάδας και Γαλλίας» ήταν η καταγραφή και η διερεύνηση των παραγόντων που επιδρούν στην εκμάθηση μίας ξένης γλώσσας και η συγκριτική τους μελέτη στις δύο ευρωπαϊκές χώρες. Τα ερευνητικά ερωτήματα που τέθηκαν αφορούσαν στη συμβολή της μητρικής γλώσσας και στον ρόλο της ήδη υπάρχουσας γνώσης ξένων γλωσσών στην εκμάθηση μιας καινούργιας ξένης γλώσσας, αλλά και στην επίδραση της αναγνωρισιμότητας των ξένων γλωσσών στην επιλογή εκμάθησής τους ή διδασκαλίας τους. Επίσης, μελετήθηκε αν η επιλογή εκμάθησης μιας ξένης γλώσσας επηρεάζεται από τις κοινωνικοπολιτικές συνθήκες και την προώθηση της πολυγλωσσίας. Έτσι, στο θεωρητικό πλαίσιο μελετήθηκαν οι γλωσσικές και οι εκπαιδευτικές πολιτικές στην Ευρώπη, η πολυγλωσσία και προστασία των μειονοτικών γλωσσών, η ηγεμονία της αγγλικής γλώσσας, το κοινό ευρωπαϊκό πλαίσιο αναφοράς για τις γλώσσες και μοντέλα εκπαίδευσης πολυπολιτισμικών κοινωνιών, η διαπολιτισμική εκπαίδευση, η γλωσσική ανάπτυξη σε πολυπολιτισμικά εκπαιδευτικά περιβάλλοντα, μέθοδοι διδασκαλίας ξένων γλωσσών που εφαρμόζονται σε ευρωπαϊκά εκπαιδευτικά συστήματα και το διαθεματικό ενιαίο πλαίσιο προγραμμάτων σπουδών, αλλά και οι δομές και τα προγράμματα στο γαλλικό εκπαιδευτικό σύστημα. Παρουσιάστηκαν επιπλέον οι στόχοι της πολιτικής πολυγλωσσίας της Ε.Ε. και βασικά στοιχεία της ευρωπαϊκής έκθεσης για τη σχολική διδασκαλία των ξένων γλωσσών στην Ευρώπη και της μελέτης Eurostat. Για τις ανάγκες της παρούσας έρευνας αξιοποιήθηκαν μεθοδολογικά εργαλεία τόσο της ποιοτικής όσο και της ποσοτικής έρευνας. Στο πλαίσιο της ποσοτικής μεθόδου επιλέχθηκε το ερωτηματολόγιο, ενώ στο πλαίσιο της ποιοτικής μεθόδου η συνέντευξη. Ο πληθυσμός αναφοράς της συγκεκριμένης μελέτης αποτελούνταν κυρίως από μαθητές δευτεροβάθμιας εκπαίδευσης, δημόσιων σχολείων Ελλάδας και Γαλλίας, ενώ συμπληρωματικά μελετήθηκε και ο μαθητικός πληθυσμός του ιδιωτικού γαλλικού σχολείου Θεσσαλονίκης, από το οποίο αναλύθηκαν και οι απόψεις εκπαιδευτικών ξένων γλωσσών και του διευθυντή σε θεματικές κατηγορίες. Συμπερασματικά από την έρευνα προέκυψε ότι οι μαθητές/-τριες Ελλάδας-Γαλλίας μαθαίνουν κατά κύριο λόγο Αγγλικά, ενώ τα Γαλλικά, Γερμανικά, Ισπανικά ακολουθούν. Ακόμη, διαπιστώθηκε ότι η αναγνωρισιμότητα των γλωσσών, οι εκπαιδευτικές πολιτικές και οι οικονομικοί και επαγγελματικοί παράγοντες, όπως επίσης η μητρική, η γνώση μιας Ξ.Γ. και η πολυγλωσσία επηρεάζουν την εκμάθηση μιας ξένης γλώσσας. Από τα στοιχεία της ποιοτικής και της ποσοτικής ανάλυσης επιβεβαιώνονται τα ερευνητικά ερωτήματα που έχουν τεθεί, ενώ οι απόψεις των μαθητών/-τριών, των εκπαιδευτικών και τα δεδομένα μελέτης Eurostat συγκλίνουν.
description: The enormous socio-political and economic changes that marked the 20th century and the extraordinary development of technology have set a framework within which the coexistence of people from different cultural and linguistic backgrounds has become a natural condition. Languages are at the heart of the European vision: they reflect our different cultures and at the same time they provide a means for their understanding. In education, foreign languages are the subjects through which young people are aware of other cultures and develop basic skills essential for mobility and coexistence in the context of contemporary multiculturalism. Therefore, the European Commission has taken many years of commitment to promoting language learning and linguistic diversity. The aim of this thesis entitled " Foreign learning policies in Europe. A comparative study between France and Greece." was to record and investigate the factors affecting the learning of a foreign language and their comparative study in two European countries. The research questions raised concerned the contribution of the mother language and the role of the existing knowledge of foreign languages in the learning of a new foreign one, but also the effect of the foreign languages’ recognition in choosing their learning or teaching. We also studied whether the option of learning a foreign language is influenced by the socio-political conditions and the promotion of multilingualism. Thus, within the theoretical framework we studied the linguistic and educational policies in Europe, the multilingualism and protection of minority languages, the hegemony of the English language, the Common European Framework of Reference for languages and education models of multicultural societies, the intercultural education, language development in multicultural learning environments, teaching methods of foreign languages applied to European education systems and the interdisciplinary unified framework curricula, and also the structures and programs in the French educational system. We further presented the objectives of the EU's multilingualism policy and key elements with respect to the European report on school teaching of foreign languages in Europe and the Eurostat study. For the purposes of this research, methodological tools of both qualitative and quantitative research were used. The questionnaire and the interview were chose as tools for quantitative and qualitative research, respectively. The reference population of the study consisted primarily of secondary school students, public schools in Greece and France. We additionally studied the student population of the private French school in Thessaloniki, from which the foreign language teachers’ views and the Director’s ones were analyzed also in thematic categories. In conclusion, the study has shown that Greek and French students learn mainly English and French, and German and Spanish follow. We also found that language recognition, educational policies and economic and occupational factors, as well as the mother language, the knowledge of a foreign language, and multilingualism are affect the learning of a new foreign language. The quantitative and qualitative analysis confirmed the research questions, while the views of students and teachers, and Eurostat study’s data converge.
description: Συνεργαζόμενα Τμήματα Πανεπιστήμιο Λε Μαν (Maine France, Γαλλία)